হাল ছেড়ো না বন্ধু বরং কন্ঠ ছাড়ো জোরে  বুকের মাঝে রংধনু রং মিষ্টি রোদে পোড়ে  স্বপ্ন বোনা এক কারিগর হাজার বছর বাঁচে  ভালোবাসার রং এর ছটা ছড়িযে থাকে কাছে  নগর মানে নিয়ন আলো  নগর মানে দালান  নগর মানে বালম খাতায় বেহিসাবের চালান  নগর মানে নাগরিক আর নগর মানে নাগর  নগর মানে ছোট্ট মেয়ের ডাগর ডাগর চোখ  নগর মানে হলুদ বাহার নগর তো নয় সবুজ  তবু নগর অনেক কিছু মন কিছুটা অবুঝ  নগর মানেই মুক্ত শ্লোগান দিন বদলের নীতি  নগর মানে সবুজ দিনের ফেলে আসা স্মৃতি  নগর মানে তপ্ত রোদে পিচঢালা এক পথ  নগর মানে হাজার মনুষ হাজার রকম মত  নগর মানেই স্বপ্ন পোড়ায় হিসাব বিহীন ভুলে  নগর মনে বাহারি রং কেউ মাখে তার চুলে  নগর মানে ট্রাফিক জ্যাম রাস্তা গুলোর  মোড়ে  নগর মানে জীবন চলে ভীষন ভীষন জোরে  তবু নগর স্বপ্নপুরী তোমার আমার চোখে  কিছু কিছু মানুষ আছে নগর জ্বরে ভোগে